text: Nyt Legoland i USA
  21 januar 2010 kl. 10.57
  Underholdningskoncernen Merlin Entertainments, som er verdens næststørste udbyder af forlystelsesattraktioner, har i dag torsdag offentliggjort, at det vil åbne et Legoland i Florida. 
  Nyt i dag
  Planen er at åbne det nye Legoland i slutningen af 2011.
  Merlin har købt den historiske forlystelsespark Cypress Gardens i Winter Haven i Florida. Købet af det 59 hektar store område omfatter  en driftsaftale for den historiske botaniske have, der skal gælde i al fremtid.
  
  Afslørende e-mail 
  Merlin planlægger at investere adskillige millioner dollar i løbet af en årrække op til og efter åbningen af det, der bliver det største LEGOLAND til dato
  
  Legoland nr. 5 
  Parken i Florida bliver en heldags og helårs forlystelsespark, som henvender sig til familier med børn i alderen to til tolv år. Parken vil blive baseret på det samme koncept som de fire eksisterende parker i Danmark, Tyskland, Storbritannien og Californien.
  
  Mulighed for en park mere 
  Merlin-koncernen råder over omkring 60 underholdningsetablissementer i 12 lande, heriblandt Madame Tussauds-vokskabinetterne rundt om i verden og de fire Legoland-parker i Danmark, Storbritannien, Tyskland og den amerikanske delstat Californien.
  
  Købt af Merlin
  Cypress Gardens i Winter Haven i Florida har eksisteret siden 1936. I september blev forlystelsesparken lukket med øjeblikkelig virkning. Parken var blevet købt af Merlin Entertainment.
  